Peter Heli

Peter Heli (sündinud 27. veebruaril 1969 Tallinnas) on Eesti endine  kahevõistleja, suusahüppaja ja saalihokimängija. 

Lõpetas 1989. aastal TSIK-i Otepää filiaali.

Alates 2007. aastast on ta OÜ Westbergi Kaubanduse juhatuse liige.

Sportlasena
Hakkas suusahüppeid ja kahevõistlust harrastama 1978, tema treenerid on olnud Andres Kõrve, Indrek Possul ja Tiit Tamm.

Kahevõistlus
Sai 1992. aasta taliolümpiamängudel Albertville'is kahevõistluse üksikvõistluse 31. koha ja Eesti koondise koosseisus meeskondliku 9. koha.

Sai Eesti NSV meeskonnas 1986. aastal NSV Liidu noortemeistrivõistlustel meeskondliku hõbeda, aastatel 1985 ja 1987  pronksi ja 1990. aastal täiskasvanute meistrivõistlustel hõbeda. 

Eesti meistrivõistlustel sai 1993. aastal üksikvõistluse hõbeda.

Suusahüpped
Ta osales aastatel 1989–1990 Nõukogude Liidu meeskonna koosseisus kolm korda suusahüpete Euroopa karikavõistluste etapil Kuopios.

Saalihoki
Harrastanud ka saalihokit, sai 1996. aasta maailmameistrivõistlustel Eesti koondise koosseisus 11. koha.

Tunnustus
1990 NSV Liidu meistersportlane

Viited

Välislingid

 

Eesti kahevõistlejad
Eesti suusahüppajad
Eesti saalihokimängijad
Sündinud 1969